CELEX: 22013D0149
Language: sk
Date: 2013-03-06 00:00:00
Title: 2013/149/EÚ: Rozhodnutie Výboru veľvyslancov AKT – EÚ č. 1/2013 zo 6. marca 2013 , ktorým sa vymenúvajú členovia Správnej rady Centra pre rozvoj podnikania (CDE)

23.3.2013   
            
            
               SK
            
            
               Úradný vestník Európskej únie
            
            
               L 84/28
            
         ROZHODNUTIE VÝBORU VEĽVYSLANCOV AKT – EÚ č. 1/2013
   zo 6. marca 2013,
   ktorým sa vymenúvajú členovia Správnej rady Centra pre rozvoj podnikania (CDE)
   (2013/149/EÚ)
   VÝBOR VEĽVYSLANCOV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), prvýkrát zmenenú a doplnenú v Luxemburgu 25. júna 2005 (2) a druhýkrát zmenenú a doplnenú v Ouagadougou 22. júna 2010 (3), a najmä na jej prílohu III článok 2 ods. 6,
   so zreteľom na rozhodnutie Výboru veľvyslancov AKT – ES č. 8/2005 z 20. júla 2005 o stanovách a rokovacom poriadku Centra pre rozvoj podnikania (CDE) (4), a najmä na jeho článok 9 ods. 1,
   keďže:
   
               (1)
            
            
               V článku 9 stanov a rokovacieho poriadku Centra pre rozvoj podnikania (CDE), ktoré Výbor veľvyslancov AKT – ES prijal rozhodnutím č. 8/2005, sa ustanovuje, že členov správnej rady vymenúva Výbor veľvyslancov na obdobie maximálne piatich rokov.
            
         
               (2)
            
            
               Funkčné obdobie členov súčasnej správnej rady Centra pre rozvoj podnikania, zmenené a doplnené rozhodnutím č. 3/2009 Výboru veľvyslancov AKT – EÚ (5), uplynie 6. marca 2013.
            
         
               (3)
            
            
               Je potrebné zabezpečiť stabilitu a kontinuitu CDE, s prihliadnutím na skutočnosť, že jeho riadenie zabezpečuje dočasný riaditeľ,
            
         ROZHODOL TAKTO:
   Článok 1
   Funkčné obdobie členov súčasnej správnej rady Centra pre rozvoj podnikania sa predlžuje na obdobie 6 mesiacov a uplynie 6. septembra 2013.
   Členmi správnej rady CDE teda sú:
   
               —
            
            
               pán Ibrahim IDDI ANGO
            
         
               —
            
            
               pán Adrien SIBOMANA
            
         
               —
            
            
               pani Valerie Patricia VEIRA
            
         
               —
            
            
               pán Bayo AKINDEINDE
            
         
               —
            
            
               pán Giovannangelo MONTECCHI PALAZZI
            
         
               —
            
            
               pani Věra VENCLÍKOVÁ.
            
         Článok 2
   Toto rozhodnutie nadobudne účinnosť dňom jeho prijatia.
   
      V Bruseli 6. marca 2013
      
         
            Za Výbor veľvyslancov AKT – EÚ
         
         
            predseda
         
         R. MONTGOMERY
      
   
   
      (1)  Ú. v. ES L 317, 15.12.2000, s. 3.
   
      (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).
   
      (3)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000, prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).
   
      (4)  Ú. v. EÚ L 66, 8.3.2006, s. 16.
   
      (5)  Ú. v. EÚ L 171, 1.7.2009, s. 36.